"መንግስቲ ትግራይ ወይ ድማ ህወሓት መረጻ ናይ ምክያድ መርገጺ ከም ዘለዎም ተፈሊጡ ዝጸንሐ እዩ። ብወገን ሃገራዊ ቦርድ መረጻ ክወሃብ ዝኽእል መልሲ’ውን ብዙሕ ሓድሽ ነገር ኣይኮነን፤ ትጽቢት ዝግበር እዩ" ክብል ተዛሪቡ። "ኣብዚ መስርሕ ግን ጸገም ዘሎ ይመስለኒ" ዝብል ኣቶ ልደቱ" መንግስቲ ክልል ትግራይ መረጻ ንኸፈጽመሉ ሕቱኡ ናብ ፌደራል መንግስቲ ከቕርብ ከም ዝነበሮ ሓቢሩ። "ምኽንያቱ በቲ ቦርድ ምርጫ ኣቢሉ ነቲ ምርጫ ንኸካይድ ሕገ-መንግስታዊ ስልጣን ዘለዎ እቲ ፌደራል መንግስቲ እዩ። ውሳነ ክህብ ዘለዎ’ውን ፌደራል መንግስቲ’ምበር ቦርድ ምርጫ ኣይኮነን" ብምባል ድማ ኣረዲኡ። ብሓደ ገጽ ንሃገራዊ መረጻ ብናይ ባዕሉ መገዲ ዘናውሐ ማእኸላይ መንግስትን ካልኦት ዝድግፍዎ ክልላትን፤ ብኻልእ ገጽ ከኣ ነቲ ኣካይዳ ኣይኣምነሉን ኢሉ ንክልላዊ ምርጫ ዝዳሎ መንግስቲ ምህላዉ እቲ ቅርሕንቲ ኣዝዩ ይውስኽ ከም ዘሎ ዘርኢ ምዃኑ ኣቶ ልደቱ ይዛረብ። "በቲ ዘሎ ኣካይዳ፡ ኣብ ውሽጢ ሓንቲ ሃገር ዘሎ ጉዳይ ዘይኮነስ ናይ ክልተ ሃገራት ዘምስል ኩነታት ክፍጠር ይኽእል'ዩ" ብምባል፡ ኣብ ሞንጎ ክልቲኦም ሓይልታት ማለት ብልጽግናን ህወሓትን ተቐራሪብካ ዘተ ምግባር ከም ዘድሊ ኣተሓሳሲቡ። እቲ ዘይምርድዳእ ብዘለዎ እንተቐጺሉ ግን እቲ ጸገም ሃገራዊ መልክዕ ከም ዝሕዝን ግጭት ዝዕድም ክኸውን ከም ዝኽእልን ስግኣቱ ገሊጹ። ጃዋር’ውን ኣብ ሞንጎ ትግራይን ፌደራል መንግስትን ዘሎ ጸገም ፖለቲካዊ ጉዳይ ከም ዝኾነ ብምግላጽ፡ ጸገሞም ብዘተ ክፈትሑ ከም ዝግባእ ሓቢሩ። ተዛማዲ ትሕዝቶ ትግራይ፡ ኣብ ህጻናትን ደቂ ኣንስትዮን ብዝበጽሕ ጾታዊ መጥቃዕቲ መን'ዩ ዝሕተት?
